ڕێکخراوەی لاڤە
ڕێکخراوەی لاڤە بۆ مافەکانی مرۆڤ، () بە کورتی بە لاڤە ناسراوە، ڕێکخراوەیەکی سوودنەخواز و ناحکوومی بوو کە لە ١ی حوزەیرانی ساڵی ٢٠١٧دا لە شاری سلێمانی لە ھەرێمی کوردستان دامەزرا. ڕێکخراوەکە داوا لە حکومەتی ئێراق دەکرد کە بە فەرمی مافی ھاوڵاتیانی ھاوڕەگەزخواز بپارێزێت و توندوتیژی بەرامبەریان قەدەغە بکرێت و داوا دەکات کە جیاکاری لە بەینی جیاڕەگەزخوازان و ھاوڕەگەزخوازان نەکرێت. ڕێکخراوەکە سەرەتا وەک پرۆژەیەکی تاقیکردنەوەیی دەستی بە کار کرد لە ژێر ناوی ئێڵ-جی-بی-تی کوردستان (LGBT Kurdistan) کە لە ڕێگەی میدیا کۆمەڵایەتییەکانەوە ھەوڵی بەرزکردنەوەی ئاگادارییان دەدا لەسەر ھاوڕەگەزخوازان لە ڕێگەی بڵاوکردنەوەی وتار و زانیاریی لەسەر ھاوڕەگەزخوازی؛ دواتر لە ڕێکەوتی ١ی ئایاری ٢٠١٨ لە ڕێگەی ھەژماری فەیسبووکەکەیانەوە بانگەشەی ئەوەیان کرد کە ڕێکخراوەکە بە فەرمی لەژێر ناوی «لاڤە» دامەزرا کە بە مانای «ھیوا» دێت. دواتر ڕێکخراوەکە هەڵوەشایەوە و چالاکییەکانیان بردە ڕێکخراوەی ڕاسان، و دواتریش، وەک پلاتفۆرمی یەکسانی دەستیان بە کار کردەوە.

سەرچاوەکان 

ڕێکخراوەکان، دامەزرانی ٢٠١٧
ڕێکخراوە ناحکوومییەکانی کوردستان
ڕێکخراوە سوودنەخوازەکانی کوردستان
ڕێکخراوەکان، دامەزرانی دەیەی ٢٠١٠
ڕێکخراوەکانی کۆمەڵگەی پەلکەزێرینە